Шыу зекIо Теуцожь, Тэхъутэмыкъое районхэм, Адыгэкъалэ ащыIэщт\nБлыпэ, Мэлылъфэгъум и 09 2018 18:56\nМыекъуапэ, мэлылъфэгъум и 9\nШыу зекIо инэу "Щагъдый ижъогъобын" ТекIоныгъэм имафэ ехъулIэу общественнэ зэхахьэу "Адыгэ Хасэ - Черкесский парламент" зэхищэшт. Теуцожь ыкIи Тэхъутэмыкъое районхэм якъуаджэхэр, Адыгэкъалэ шыухэм къакIущтых.\nШыу зекIом Адыгеим, Краснодар краим, Къэрэщэе-Щэрджэсым ыкIи Къэбэртэе-Бэлъкъарым ащыщ шыухэр хэлэжьэщтых. Ахэмэ япчъагъэ 100 нэсыщтэу агъэнафэ. ЗэкIэри къэбэртэе шы лъэпкъхэм атесыщтых, адыгэ шъуашэхэр ащыгъыщтых.\nШыу зекIор къуаджэу Аскъэлае жъоныгъуакIэм и 3 пчэдыжьым 9.00 щырагъэжьэщт. Лъэпкъ лIыхъужъэу, чылэм щыщэу Мафэкъо Урысбый шыоу исаугъэт Аскъэлае дэт. Шыу зекIом хэлэжьэщтыхэм ягъогуанэ ащ щаублэшт, ГъобэкъуаекIэ кIощтых. Джащ тетэу чэщ къэуцугъохэр ашIыхэзэ Теуцожь ыкIи Тэхъутэмыкъое районхэм якъуаджэхэр зэпачыщтых.\nПэнэжьыкъуае, Адыгэкъалэ, Бжыхьэкъоежъым, Афыпсыпэ ыкIи Тэхъутэмыкъуае чэщ къэуцугъохэр шыухэм щашIыщтых. Джащ тетэу мэфи 5 километрэ 260 къакIущт. КIэух къэуцугъор Тэхъутэмыкъуай, мыщ жъоныгъуакIэм и 7 къэсыщтых ыкIи жъоныгъуакIэм и 8 зекIом ипэублэ щегъэжьагъэу ыкIэм нэс хэтыгъэ шыухэм шыгъачъэ щашIыжьыщт.\nЕджагъэх 345 фэдизэрэ\nНэмыкI материалэу мы категорием ехьылIагъэу: « Адыгэ Республикэм щыщхэу нэмыкI шъолъырхэм ащылажьэхэрэм япчъагъэ мин 38 фэдиз мэхъу КикбоксингымкIэ Адыгэ кIалэхэр анахь лъэшхэм ащыщых »